România

Consiliul Local al comunei Sagna

Judeţul Neamţ

P R O C E S – V E R B A L

Încheiat astăzi 28.07.2016, în cadrul şedinţei ordinare a Consiliului local al comunei Sagna.

Adunarea a fost legal convocată, prin Dispoziţia Primarului nr.141 din 21.07.2016, consilierii luând act de problemele propuse la ordinea de zi, prin intermediul invitaţiei. Convocatorul s-a afişat la loc vizibil, la sediul unităţii, astfel încât cetăţenii interesaţi să cunoască şi să participe la lucrările acestei şedinţe.

Prezenţa s-a făcut de secretarul unităţii, Lungu Teodora, fiecare consilier semnând în registrul de prezenţă, constatându-se că sunt prezenţi 13 consilierii în funcţie, dintrun număr de 15 total. Lipseşte motivat d-nul consilier Crăciun Năstase şi D-nul viceprimar Dubău Florin. Adunarea fiind legal constituită poate să-şi înceapă lucrările cuprinse la ordinea de zi.

Preşedinte de şedinţă este d-nul consilier Mircea Ioan, acesta preia lucrările dând citire ordinii de zi:

1. Analiza contului de execuţie la data de 30.06.2016.

Prezintă d-na Adăscăliţei Camelia

1. Analiza semestrială a activităţii Serviciului Voluntar Situaţii de Urgenţă.

Prezintă Şef S.I. Rădăuceanu Vasile

1. Informare semestrială privind stadiul completării registrelor agricole, măsuri ce se impun pentru urgentarea acestei acţiuni.
2. Proiect de hotărâre privind rectificarea bugetului local pe anul 2016.

Iniţiator primarul comunei Iacob Gheorghe

1. Proiect de hotărâre privind aprobarea contului de încheiere al exerciţiului bugetar la data de 30.06.2016.

Iniţiator Primarul comunei Iacob Gheorghe

1. Proiect de hotărâre privind aprobarea modificării încadrării unui post de funcţionar public.

Iniţiator, primarul comunei Iacob Gheorghe

1. Proiect de hotărâre privind aprobarea Regulamentului de funcţionale al Consiliului local Sagna.

Iniţiator primarul comunei Iacob Gheorghe

1. Proiect de hotărâre privind aprobarea numărului de şedinţe lunare ale consiliului local şi cuantumul plăţii acestora.

Iniţiator primarul comunei, Iacob Gheorghe

1. Proiect de hotărâre privind actualizarea componenţei delegaţiilor consiliului local în Consiliul de administraţie al şcolii gimnaziale, comuna Sagna.

Iniţiator Primarul comunei, Iacob Gheorghe

1. Proiect de hotărâre privind aprobarea realizării investiţiei şi documentaţiei tehnico-economice pentru: ,,Reabilitare grădiniţă cu program normal, sat Luţca, com. Sagna, judeţul Neamţ”.

Iniţiator primarul comunei Sagna, Iacob Gheorghe

1. Proiect de hotărâre privind aprobarea asigurării cofinanţării obiectivului de investiţii ,,Reabilitare grădiniţă cu program normal, sat Luţca, comuna Sagna, judeţul Neamţ.”

Iniţiator Primarul comunei Sagna, Iacob Gheorghe

1. Întrebări şi interpelări, cereri, prezentarea proceselor verbale precedente.

Domnul preşedinte supune la vot ordinea de zi.

Votarea s-a făcut prin ridicare de mâini, nefiind voturi contra sau abţineri, se declară aprobată în forma prezentată.

Pentru început domnul preşedinte de şedinţă arată că la această şedinţă şi-au exprimat dorinţa să participe un grup de cetăţeni cu problema unui drum de acces. Pentru a fi operativi se solicită ca ordinea de zi să înceapă cu cererea cetăţenilor iar discuţiile să se facă la obiect şi limitat în timp.

Se supune la vot această propunere, votarea făcându-se prin ridicare de mâini, se aprobă cu majoritate de voturi.

Se dă citire cererii cetăţenilor şi răspunsului întocmit de unitate, după care se dă cuvântul domnului Ciobanu Costel pentru a prezenta unele argumente la cererea depusă. Acesta arată că străbunicul său, Gheorghe Ciobanu a avut 4 fii, a dat la fiecare câre 8 ari teren intravilan lăsând un drum de acces de 6 m. Problema drumului a început acum circa 10 ani când moşul său, Gheorghe Ciobanu şi numitul Tîrnoveanu Gheorghe, au mutat gardul în dreptul fântânii săteşti. Astăzi fântâna este împrejmuită cu gard, stâlpii pentru energie se află în grădina numitului Gheorghe Ciobanu, deşi trebuiau să fie în stradă. An de an drumul s-a îngustat, iar cetăţenii din zonă nu mnai pot avea acces la o salvare, eventual o maşină de pompieri, sau altă intervenţie.

În cazul străbunicului s-a obţinut S.C. cu lotizare aferentă, propunere ce nu a fost contestată dar vecinul Valentin a ieşit în drum cu gardul. După rămânerea definitivă a S.C. a venit executorul judecătoresc şi a stabilit limitele proprietăţilor. În sprijinul celor afirmate prezintă unele poze ale spaţiului uliţei. Un alt argument, pentru cele afirmare, se arată că cioata unui salcâm existent în drum, se află acum în curtea domnului Ciobanu Ion şi gardul este mutat.

În ceea ce-l priveşte pe d-nul Ciobanu Costel, este moştenitorul unei case de la mătuşa sa iar intrarea este de pe această uliţă, ce se îngustează de la an la an.

Domnul primar arată că vorbim de aplicarea dispoziţiilor Legii nr.18/1991, acolo există o Hotărâre Judecătorească, a fost pusă în practică de către un executor judecătoresc, noi nu ne mai putem implica.

Domnul consilier Divile Sergiu arată că noi trebuie să respectăm hotărârea judecătorescă. Cionsideră că trebuie văzută lotizarea şi de văzut suprafaţa fiecăruia.

Intervenind domnul Ciobanu Costel arată că ei solicită emiterea unei hotărâri de consiliu prin care să se arate că uliţa este drum public şi în zona de la vale a uliţei să rămână cum se vede în fotografii, nu să se ,,îndrepte” drumul.

Domnul preşedinte de şedinţă arată că în situaţia în care, unul sau altul nu au suprafaţa totală, nu trebuie să ocupe drumul public sau loturile vecinilor.

Domnul primar arată că uliţa este drum public, este de ani de zile, se aruncă vorbe nefondate, de unul sau de altul, este raport de expertiză, terenul a fost pus în posesie. În cazul unei nemulţumiri sau încălcări a posesiei, se poate sesiza instanţa de judecată. Consiliul local are obligaţia să menţină în uz toate drumurile existente. De fapt aceste drumuri au fost inventariate şi introduse in inventarul domeniului public al comunei, existând o HGR în acest sens. De altfel sesizarea nu trebuie depusă la Primărie ci la organele în drept penal.

Domnul consilier Bulai Marian întrebă, de când s-a îngustat uliţa?.

Domnul Ciobanu Costel spune că de circa 1 an de zile, s-a ajuns la vilenţă şi trebuie făcut ceva.

Domnul Irimia Ion, membru al delegaţiei săteşti, arată că acolo a fost drum de 6 m şi nu trebuia îngustat, să se menţină dimensiunile cum erau cândva.

Domnul consilier Blaj Maricel arată că el cunoaşte că acea fântână era în stradă iar acum află că s-a îngrădit.

Domnul primar, dorind să se concluzioneze situaţia, arată că memoriu va fi analizat şi de un specialist cadastru şi vor face verificări în teren.

Domnul Ciobanu Costel, arată că a venit la consiliul local cu bună credinţă şi se angajează să menţină drumul.

Domnul colonel r. Irimia arată că în CL se poate da o hotărâre prin care să se interzică abuzurile pe drumurile publice, este o avalanşă de abuzuri în comuna noastră, unii au intrat cucâte un metru în domeniul public şi nu au fost ,,deranjaţi” de nimeni de la primărie, nu este posibil acest lucru. Să fim mai riguroşi cu bunul public, să se dea amenzi pentru cei certaţi cu legea. Este un caz de închiderea drumului public la vale spre pârâu, cu ce drept?.

Domnul primar arată că el a dat ordin să se închidă calea de acces pentru a opri depozitul de gunoaie. Noi am fost verificaţi de garda de mediu şi riscam amenzi mari pentru că cetăţenii aruncă gunoaiele, în special la pârâu, şi de aici posibile inundaţii dar şi zone ce ne fac să ne fie ruşine. Sigur este o soluţie amenda, dar cine le plăteşte?. Avem amenzi neâncasate, de ani de zile, ne înscriem la ,,campioni” la acest capitol, nu crede că este o soluţie amendarea.

Domnul Irimia se declară nemulţumit de răspuns şi afirmă că trebuie lăsat fiecare să facă ce vrea, dacă C.L. nu poate să facă nimic, atunci să dăm ajutoare sociale şi să lăsăm totul aşa.

Domnul preşedinte de şedinţă arată că acolo duce gunoiul cu roaba o persoană iar vecinii îl ştiu, de atenţionat.

Domnul primar arată că trebuie să avem spirit civic, gospodăresc şi de atenţionat ,,Reteu” să înceteze dusul gunoiului cu roaba.

Cetăţenii participanţi la şedinţă mulţumesc pentru timpul acordat şi aşteaptă o rezolvare favorabil.

Domnul preşedinte de şedinţă trece la ordinea de zi, dând cuvântul domnului Rădăuceanu Vasile pentru a prezenta informarea, pe linia situaţiilor de urgenţă.

Domnul Rădăuceanu ia cuvântul şi dă citire analizei semestriale a activităţii serviciului voluntar pentru situaţii de urgenţă al comunei Sagna, arătând s-au urmărit respectarea regulilor de prevenţie la locuinţe, anexe şi grajduri, contra incendiilor, informarea şi educarea copiilor, pe linia situaţiilor de urgenţă, respectarea regulilor privind protecţia împotriva inundaţiilor din zonele unde acest risc se manifestă cu precădere. Se precizează rezultatele la aceste controale şi măsurile dispuse.

În ceea ce priveşte dotarea serviciului se arată că aceasta este insuficientă şi nu se încadrează în necesarul stabilit de legislaţia în vigoare. De aceea trebuie să se prevadă fonduri şi de intrat în legalitate.

Se solicită înscrieri la cuvânt, pe linia materialului prezentat. Nefiind solicitărit, mulţumeşte domnului responsabil SVSU şi trece la puntul următor al ordinii de zi.

Se dă cuvântul d-nei contabil, Adăscăliţei Camelia, pentru raportul de analiză al exerciţiului bugetar şi rectificarea bugetului local.

Aceasta arată că rectificarea constă în trecerea unei sume din tim.III în tim.II, urmare solicitării şcolii Sagna şi înscrierea sumei de 17 mii lei de la fondul de intervenţie pentru UAT-uri, având destinaţie fixă – refacere platformă, decolmatări, pentru refacere drum zona fa brica de cărămidă.

Domnul primar, intervine, şi arată că suma primită a fost rezultatul calculelor echipei de la Consiliul Judeţean Neamţ, care urmare inundaţiilor din ultima perioadă, au făcut constatările şi evaluările. Noi am fi vrut să pimim mai mult dar trebuie să ne declarăm mulţumiţi şi cu atât, alţii nu au primit nici atât.

Doamna contabil, reluâmd, precizează că proiectul de hotărâre privind execuţia bugetară are trei anexe, prima- venituri şi cheltuieli, a doua lista de rămăşiţă la data de 30.06.2016 şi a treia- bilanţul plăţilor restante.

În ceea dce priveşte nivelul încasărilor, se declară mulţumită de procentul de 87,75 %; cel al veniturilor proprii s-au încasat în procent de 66,86% iar cel al cheltuielilor de 65,5% ( având un excedent la finele anului 2015). Trist stăm la capitolul amenzi, nu avem cheltuieli cu autofinanţare iar investiţiile le-am achitat în procent de 72%. Avem lista de rămăşiţă mare, unul dintre debitorii mari - SC Coopintexul; să vedem ce facem cu amenzile lui Ungureanu Florentina. Aceasta are o carte provizorie, de mult expirată, dar care se foloseşte în procesele verbale de amendă. Am făcut cunoscut acest lucru , dar se pare că nimeni nu poate face nimic. Cert este că noi ne înregistrăm cu amenzi, ce nu vor putea fi onorater niciodată.

Domnul preşedinte de şedinţă constată că nu mai sunt intervenţii şi trece la supunerea la vot a contului de înceheiere al exerciţiului bugetar la data de 30.06.2016. Votarea s-a făcut prin ridicare de mâini, înregistrându-se 2 abţineri, un vot al domnului consilier Divile Sergiu şi un vot al domnului Rădăuceanu Vasile, şi 11 voturi pentru. Întrunindu-se cvorumul de 2/3 din voturile consilierilor în funcţie, se declară aprobat, în forma prezentată.

Se supune la vot proiect de hotărâre privind rectificarea bugetului local pe anul 2016. Votarea se face prin ridicare de mâini, înregistrându-se un vot abţinere şi 12 voturi pentru, se declară aprobat, în forma prezentată, întrunindu-se cvorumul de voturi necesar. Se abţine la vot domnul consilier Rădăuceanu Vasile.

Domnul preşedinte de şedinţă dă citire raportului privind registrele agricole, pe semestrul I 2016.

Se solicită înscrieri la cuvânt, pe marginea materialului prezentat. De altfel acesta a fost analizat şi în cadrul comisiilor pe domenii de specialitate.

Nu s-a înscris nimeni la cuvânt.

Se trece la următorul punct al ordinii de zi, aprobarea modificării încadrării unui post de funcţionar public. Se dă citire proiectului, după care se solicită mai multe informaţii, pe aceseastă temă.

Se dă cuvântul secretarului comunei, pentru a da lămurile necesare. Aceasta arată că prin acest proect de hotărâre se solicită asprobarea încadrării unui post vacant de la gradul de Asistent la cel Principal, motivat de faptul că acest post a mai fost scos la concurs şi nu s-a prezentat nici un candidat, postul fiind unul important, în pricipal pe linia resursei umane, etică şi management. După validarea modificării vom trece la scoaterea la concurs sau poate reuşim un transfer al unui funcţionar public.

În ceea ce priveşte informarea pe linia registrelor agricole, se precizează că nivelul completării acestora lasă mult de dorit, s-au încercat mai multe măsuri, pentru a intra întrun ritm mai alert, dar nu se pot schimba obiceiuri şi ritmuri, astfel încât dispoziţia dată nu a avut nici un efect. S-a atras atenţia asupra acestui fapt, că trebuie să ne facem sarcinile de servici şi să lăsăm lucrurile care nu ne privesc, în timpul serviciului, să nu se staţioneze nepermis de mult pe o situaţie apărută, să nu ne dăm cu părerea despre lucruri care nu ne privesc dar ritmul nu s-a modificat. Consideră că ritmul trebuie mărit, atfel nici la finele anului 2016 nu vom avea registrele completate cu toate datele.

Domnul preşedinte de şedinţă supune la vot proiectul de hotărâre privind modificarea încadrării unui post de funcţionar public. Votarea s-a făcut prin ridicare de mâini, nefiind voturi contra sau abţineri, se declară aprobat în forma prezentată, cu cele 13 voturi pentru, întrunindu-se cvorumul de voturi necesar.

Următorul punct al ordinii de zi este aprobarea Regulamentului de funcţionare al Consiliului Local. Acest proiect a fost analizat de fiecare consilier, în cadrul comisiilor de specialitate, deci fiecare poate să discute în cunoştinţă de cauză.

Domnul primar arată că dosarul şedinţei să fie prezentat în fiecare comisiei de specialitate, acestea ţinându-se la ore succesive, deci nu ar fi nici un impiediment, iar cine doreşte multiplicarea materialelor, să solicite atunci. Se constată că se aruncă topuri întregi de hârtie, pe multiplicarea materialelelor. Cine doreşte poate lua materialul pe suport tehnic, eliminând consumul de hârtie, şi nu în ultimul timp consiliul nu are un reprezentant care să facă toată această activitate.

Se constată că nu mai sunt înscrieri la cuvânt, se supune la vot proiectul de hotărâre, votarea s-a făcut prin ridicare de mâini, nefiind voturi contra sau abţineri, întrunindu-se cvorumul de voturi, se declară aprobat, în forma prezentată.

Următorul proiect al ordinii de zi este cel al aprobării numărului de şedinţe în plată, pe lună, pentru consilierii locali. Domnul preşedinte dă citire acestui proiect, constată că nu sunt înscrieri la cuvânt, supune la vot. Votarea s-a făcut prin ridicare de mâini, o şedinţă ordinară şi o sedinţă de comisie, nefiind voturi contra sau abţineri, se declară aprobat, în forma prezentată.

Următorul punct al ordinii de zi privind actualizarea componenţei delegaţilor Consiliului local în Consiliul de administraţie al Şcolii Gimnaziale Sagna.

Nu sunt înscrieri la cuvânt şi nici alte propuneri, se solicită trecerea la vot. Votarea s-a făcut prin ridicare de mâini, nefiind voturi contra sau abţineri, întrunindu-se cvorumul de voturi necesar, se declară aprobat, în forma prezentată. Consilierii propuşi, prin prezentul proiect de hotărâre, nu participă la vot, în ceea ce-i priveşte, conform dispoziţiilor legale.

Punctul nr.10 priveşte proiectul de hotărâre privind aprobarea realizării investiţiei şi documentaţiei tehnico-economice pentru ,,Reabilitare grădiniţă cu program normal, sat Luţca, com. Sagna, judeţul Neamţ.”

Se dă cuvântul domnului primar, pentru a face unel precizări, la acest proiect de hotărâre. Prin OG nr. 28 s-a obţinut programul de reabilitare a grădiniţei Luţca, local care are nevoie urgentă de reparaţii. În urma videoconferinţei cu primul ministru ce a avut loc recent, s-a concluzionat că nici o unitate şcolară nu mai poate funcţiona fără autorizaţie de funcţionare. Se cunoaşte faptul că şcoala Vulpăşeşti a beneficiat de un program de reabilitate, şcoala Sagna şi grădiniţa sagna au beneficiar de executare de reparaţii şi investiţii pentru grupuri sociale şi centrale termice, se impune şi reabilitatea localului Luţca.

Pentru şedinţa viitoare se va invita d-na director a şcolii Sagna, pentru o informare pe linia situaţiei şcolare şi a stadiului operaţiunilor de igienizare a localurilor. Din informaţiile pe care le are procentul de promovabilitate este de 30%, procent total nemulţumitor. În ceea ce ne priveşte suntem la zi cu plata transportului cadre.

Se supune la vot proiectul de hotărâre privind aprobarea realizării investiţiei şi documentaţiei tehnico-economice pentru ,,Reabilitare grădiniţă cu program normal, sat Luţca, com. Sagna, judeţul Neamţ”. Votarea s-a făcut prin ridicare de mâini, nefiind voturi contra sau abţineri, se declară aprobat, în forma prezentată, întrunindu-se cvorumul de voturi.

Punctul nr.11 – Proiect de hotărâre privind aprobarea asigurării cofinanţării obiectivului de investiţii ,,Reabilitare grădiniţă cu program normal, sat Luţca, comune Sagna, judeţul Neamţ”.

Domnul preşedinte de şedinţă precizează că acest proiect de hotărâre este legat de precedentul, unitatea contribuind cu o cotă parte din cheltuieli. Nefiind înscrieri la cuvânt, se trece la supunerea la vot. Votarea s-a făcut prin ridicare de mâini, nefiind voturi contra sau abţineri, se declară aprobat cu cele 13 voturi pentru, întrunindu-se cvorumul de voturi necesar.

La ultimul punct al ordinii de zi avem procesul verbal al şedinţei de constituire a consiliului local şi procesul verbal al sedinţei extraordinare, din luna iulie 2016. Se solicită intervenţii pe acestă temă, nefiind înscrieri la cuvânt se supune la vot. Votarea s-a făcut prin ridicare de mâini, nefiind voturi contra sau abţineri, se declară aprobate, în forma consemnată.

Domnul consilier Leonte Neculai doreşte ră ridice problema lipsei apei pentru adăpatul animalelor. Ne-am confruntat cu inundaţii iar acum avem secetă. Problema este mai veche şi trebuie să se caute o soluţie tehnică. În zona grajd Cobuţ şi Poligon trebuie făcut ceva, pentru a evita inudaţiiliile, ştiut fiinmd faptul că la recentele inundaţii s-au înregistrat pagube.

La iaz nu mai este apă şi nici sursă suficientă de apă de mai este. Poate se găseşte o soluţie tehnică, autorizată, că de dat cu părerea nu se mai poate.

Domnul Bulai Marian arată că soluţii ar trebui găsite şi de la cei cu oile şi de la cei cu vacile, să se facă front comun. Lipsa apei este o realitate dar şi soluţiile să fie comune.

Reluând domnul Leonte arată că a făcut un dig unde se acumulează apa de la ploi dar şi aceasta scade, nici la fântâna ,,Ciobanului” nu mai este apă. Dacă D-nul Bulai ştie să vină cu soluţia.

Domnul Primar arată că la Vulpăşeşti este deficit de apă iar seceta se prelungeşte cu încă trei luni, din prognoze, situaţia este foarte serioasă. Nu în ultimul rând la Vulpăşeşti sunt cele mai multe animale care trebuie adăpate. Vom merge la faţa locului, vom face întâlniri cu cetăţenii şi vom decide situaţia concretă, chiar şi o contribuţie comună.

Domnul Bulai Maria doreşte să informeze consiliul local cu privire la programul ,,casa verde”, s-a deschis sesiunea cu finanţare 100%.

Domnul primar arată că suntem în prima şedinţă ordinară şi ar trebui să lăsăm orgoliile, avem o serie de proiect de realizat (gaz metan, alimentarea cu apă), avem de realizat unele lucrări de curente – desfiinţarea magaziei de la şcoala Sagna, avem de achitat investiţia grupurilor sociale, de achiat lămpile, gunuoiul, etc. De aceea face apel la colaborare şi nu la discordie.

Domnul consilier Rădăuceanu Vasile arată că doreşte să cunoască cum se foloseşte banul public ; în ce priveşte subiectul banchetelor la şcoală, afirmă că are şi el copil şi nu l-a obligat nimeni să facă banchet, copii doresc acest lucru şi nu e bine să se arunce vina pe alţii. Pe viitor dacă consideră că un proiect este suficient de bine fundamentat sau nu este oportun, va vota după conţiinţă. De altfel a solicitat să cunoască care este numărul persoanelor care plătesc salubrizarea şi nu a primit nici un răspuns.

Domnul consilier Divile Sergiu arată că s-a abţinut la vot, la unul din proiecte, motivat de faptul că a plecat de la comisiei şi nu l-a aprofunfat suficient.

Doamna contabil arată că a pregătit răspunsul pentru domnul Rădăuceanu Vasile, aşteptând să ia cuvântul.

Domnul primar arată că tractorul nostru este folosit la capacitate maximă, se poate vedea câţi saci se încarcă în remorcă şi care este cantitatea de gunoi colectată. Se munceşte şi locuitorii s-au pbişnuit cu programul de dat gunoiul. Tot atâtde adevărat este şi faptul că mai sunt cetăţeni care nu au înţeles că nu trebuie să aruncăm gunoiul la întâmplare, sau ca hoţii să-l ducem noaptea în locurile cele mai nepotrivite.

Domnul preşedinte de şedinţă constată că nu mai sunt înscrieri la cuvânt şi declară închise lucrările acestei şedinţe.

Preşedinte de şedinţă,

Consilier, Mircea Ioan

Întocmit,

Secretar, Lungu Teodora